กุน กัสเตลส์

**กุน กัสเตลส์** (; เกิดวันที่ 25 มิถุนายน ค.ศ. 1992) เป็นนักฟุตบอลชาวเบลเยียม ปัจจุบันเล่นในตำแหน่งผู้รักษาประตูให้กับสโมสรเยอรมัน เฟาเอ็ฟเอ็ล ว็อลฟส์บวร์ค

กัสเตลส์เริ่มต้นอาชีพกับสโมสรเคงก์ ต่อมาเขาย้ายไปเล่นในเยอรมนีให้กับ1899 ฮ็อฟเฟินไฮม์, แวร์เดอร์เบรเมิน (ยืมตัว) และเฟาเอ็ฟเอ็ล ว็อลฟส์บวร์ค ทำให้เขาได้ลงเล่นในบุนเดิสลีกามากกว่า 100 นัด

กัสเตลส์เคยลงเล่นให้กับทีมชาติเบลเยียมชุดเยาวชนรวมทั้งหมด 37 นัด ก่อนที่จะติดทีมชาติชุดใหญ่ครั้งแรกใน ค.ศ. 2013 ต่อมาในฟุตบอลโลก 2018 เขามีชื่อติดทีมชาติในฐานะผู้รักษาประตูมือสาม

## สโมสรอาชีพ
กัสเตลส์เติบโตจากทีมเยาวชนของเคงก์ โดยเคยได้เล่นร่วมกับตีโบ กูร์ตัว ในช่วงแรก เขาได้รับการชื่นชมมากกว่ากูร์ตัว แต่เนื่องจากอาการบาดเจ็บ ทำให้กูร์ตัวกลายเป็นผู้รักษาประตูมือหนึ่งของสโมสรแทน

ในเดือนมกราคม ค.ศ. 2015 กัสเตลส์เซ็นสัญญากับเฟาเอ็ฟเอ็ล ว็อลฟส์บวร์ค โดยในช่วง 6 เดือนแรก เขาถูกปล่อยยืมตัวไปเล่นให้กับแวร์เดอร์เบรเมิน ก่อนที่จะกลับมายังต้นสังกัด เขาได้เล่นให้กับว็อลฟส์บวร์คในเดเอ็ฟเอ็ล-ซูเพอร์คัพ 2015 โดยเขารับลูกยิงของชาบี อาลอนโซ ในช่วงของการยิงลูกโทษ ทำให้ว็อลฟส์บวร์คสามารถเอาชนะไบเอิร์นมิวนิกไปได้ หลังจากที่เสมอกับ 1–1

เมื่อดีเอโก เบนาลโย ได้อำลาว็อลฟส์บวร์คในเดือนมิถุนายน ค.ศ. 2017 กัสเตลส์จึงได้ต่อสัญญาสามปีกับสโมสร และเปลี่ยนไปใส่เสื้อหมายเลข 1 เขาได้ลงเล่นในบุนเดิสลีกาครบทุกนัดในฤดูกาล 2017−18

เมื่อวันที่ 2 กันยายน ค.ศ. 2023 กัสเตลส์ประกาศว่าเขาจะย้ายออกจากทีมเมื่อสิ้นสุดบุนเดิสลีกา ฤดูกาล 2023–24 เมื่อวันที่ 10 มิถุนายน ค.ศ. 2024 กัสเตลส์ได้เข้าร่วมทีมซาอุดีโปรลีกที่เพิ่งเลื่อนชั้นขึ้นมาอย่างสโมสรอัล-กอดิซิยาห์ด้วยสัญญา 3 ปี เขาได้รับรางวัลถุงมือทองคำของลีกในฤดูกาลแรกของเขา หลังจากทำได้ 14 คลีนชีต

## ทีมชาติ
กัสเตลส์มีชื่อติดทีมชาติเบลเยียมครั้งแรกใน ค.ศ. 2013 เขาเกือบมีชื่อติดทีมชาติสำหรับการแข่งขันฟุตบอลโลก 2014 เนื่องจากเขาฟื้นฟูอาการบาดเจ็บไม่ทัน จึงทำให้ซิลวีโอ โปรโต และซัมมี โบสซึต ติดทีมชาติไปแทน

ผู้จัดการทีมชาติ โรเบร์โต มาร์ติเนซ มักเลือกผู้รักษาประตูติดทีมชาติจำนวน 4 คน แต่เนื่องจากฟุตบอลโลก 2018 อนุญาตให้เลือกผู้รักษาประตูติดทีมชาติได้เพียง 3 คน กัสเตลส์จึงต้องแข่งขันกับมัตส์ แซ็ลส์ เพื่อแย่งชิงตำแหน่งผู้รักษาประตูมือสาม ต่อจากตีโบ กูร์ตัว และซีมง มีญอแล สุดท้าย เขามีชื่อติดทีมชาติ 23 คนสุดท้ายในการแข่งขันที่รัสเซีย

กัสเตลส์ลงเล่นให้ทีมชาติชุดใหญ่เป็นครั้งแรกเมื่อวันที่ 8 กันยายน ค.ศ. 2020 ในเกมที่เอาชนะไอซ์แลนด์ 5–1 ในรายการยูฟ่าเนชันส์ลีก กัสเตลส์มีชื่ออยู่ในทีมชาติเบลเยียมชุดลุยศึกฟุตบอลโลก 2022 แต่เขาก็ไม่ได้ลงเล่นเลยแม้แต่นาทีเดียวอีกครั้ง หลังจากกูร์ตัวมีปัญหากับโดเมนิโก เทเดสโก หัวหน้าผู้ฝึกสอนทีมชาติ กัสเตลส์ก็ได้รับเลือกให้เป็นตัวเลือกอันดับหนึ่ง โดยเทเดสโกอธิบายว่าเขาเป็นหนึ่งในผู้รักษาประตูที่ดีที่สุดในโลก กัสเตลส์ลงเล่นในทุกเกมของเบลเยียมในรายการยูโร 2024 และทำผลงานได้อย่างน่าประทับใจ โดยเซฟลูกสำคัญได้หลายครั้ง และยังทำแอสซิสต์ได้ในเกมที่เอาชนะโรมาเนีย 2–0 อีกด้วย

เมื่อวันที่ 10 มีนาคม ค.ศ. 2025 กัสเตลส์ประกาศว่าเขาได้ตัดสินใจอำลาทีมชาติด้วยความคับข้องใจต่อการตัดสินใจที่ดึงตัวกูร์ตัวกลับมาร่วมทีมอีกครั้ง

## สถิติอาชีพ

*1. รวมถึง เยอรมันคัพ
*2. รวมถึง ยูฟ่าแชมเปียนส์ลีก
*3. รวมถึง เยอรมันซูเปอร์คัพ และ เพลย์ออฟหนีตกชั้นของบุนเดิสลีกา

## เกียรติประวัติ
**เฟาเอ็ฟเอ็ล ว็อลฟส์บวร์ค**
* เดเอ็ฟเอ็ล-ซูเพอร์คัพ: 2015

**เบลเยียม**
* ฟุตบอลโลก อันดับที่สาม: 2018

## อ้างอิง

## แหล่งข้อมูลอื่น

* 
* Belgium stats at Belgian FA
* 

หมวดหมู่:นักฟุตบอลชาวเบลเยียม
หมวดหมู่:ผู้รักษาประตูฟุตบอล
หมวดหมู่:ผู้เล่นเทเอ็สเก 1899 ฮ็อฟเฟินไฮม์
หมวดหมู่:ผู้เล่นเอ็สเฟา แวร์เดอร์เบรเมิน
หมวดหมู่:ผู้เล่นเฟาเอ็ฟเอ็ล ว็อลฟส์บวร์ค
หมวดหมู่:ผู้เล่นในบุนเดิสลีกา
หมวดหมู่:นักฟุตบอลทีมชาติเบลเยียม
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:บุคคลจากจังหวัดแอนต์เวิร์ป